**Motionssang**

Brugsanvisning til denne Motionssang: Herrerne synger den understregede tekst.

Damerne synger resten

Hør den lille stær,

den er - åh, så fornøjet.

Morgenklokken ringer,

og marken står i damp.

Nylig er den vågnet,

men altid i tøjet,

aldrig skal den sæbes

og vaskes med en svamp

Den har hverken hat eller sløjfer og kjole,

ingen fine støvler, den først skal pudse a'.

Den har ingen lektier, skal aldrig i skole,

den kan gå og fløjte den hele lange dag.

Og når den bli'r sulten deroppe på kassen,

finder den en orm, den kender, hvor de er.

Den skal ikke først ha' den kogt over gassen,

den kan få den ned, li'så levende den er.

Og når den vil rejse, den venter ikke længe.

Vips, er den afsted og ta'r på eventur!

Den har hverken kuffert, billet eller penge,

den har bare vinger, den er en lystig fyr.

Åh, den flyver højt,

flyver højt under skyen,

den må passe på

den ikke falder ned

Den er fløjet langt bort,

et sted ned i byen,

den har nok en ven der,

som ingen, ingen ved!